Pakuotės lapelis: informacija vartotojui

Influcid tabletės

Aconitum D3, Gelsemium D3, Ipecacuanha D3, Phosphorus D5, Bryonia D2, Eupatorium perfoliatum D1

Homeopatinis vaistas

Atidžiai perskaitykite visą šį lapelį, prieš pradėdami vartoti šį vaistą, nes jame pateikiama Jums svarbi informacija.

Visada vartokite šį vaistą tiksliai kaip aprašyta šiame lapelyje arba kaip nurodė gydytojas arba vaistininkas.

* Neišmeskite šio lapelio, nes vėl gali prireikti jį perskaityti.
* Jeigu norite sužinoti daugiau arba pasitarti, kreipkitės į vaistininką.
* Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją arba vaistininką. Žr. 4 skyrių.
* Jeigu per 7 dienas Jūsų savijauta nepagerėjo arba net pablogėjo, kreipkitės į gydytoją.

Apie ką rašoma šiame lapelyje?

1. Kas yra Influcid ir kam jis vartojamas

2. Kas žinotina prieš vartojant Influcid

3. Kaip vartoti Influcid

4. Galimas šalutinis poveikis

5. Kaip laikyti Influcid

6. Pakuotės turinys ir kita informacija

1. Kas yra Influcid ir kam jis vartojamas

Influcid yra homeopatinis vaistas peršalimo ir karščiavimo, pvz., būklės panašios į gripą, gydymui.

Indikacijos pagrįstos tik homeopatijos principais.

2. Kas žinotina prieš vartojant Influcid

Influcid vartoti draudžiama:

* jeigu yra alergija veikliosioms medžiagoms arba bet kuriai pagalbinei šio vaisto medžiagai (jos išvardytos 6 skyriuje).

Įspėjimai ir atsargumo priemonės

Pasitarkite su gydytoju, jeigu temperatūra nekrenta 3 dienas ar pakyla virš 39 °C, arba atsiranda neaiškių negalavimų, arba savijauta negerėja, kadangi tai gali būti ligos, reikalaujančios gydytojo įvertinimo, požymiai.

Vaikams

Kadangi šio vaistinio preparato vartojimas kūdikiams nėra pakankamai ištirtas, jo neturėtų vartoti jaunesni kaip 1 metų vaikai.

Kiti vaistai ir Influcid

Sąveika su kitais vaistiniais preparatais nebuvo pastebėta.

Jeigu vartojate arba neseniai vartojote kitų vaistų arba dėl to nesate tikri, apie tai pasakykite gydytojui arba vaistininkui.

Influcid vartojimas su maistu, gėrimais ir alkoholiu

Homeopatinių vaistinių preparatų veikimą gali įtakoti neigiami gyvenimo būdo veiksniai, taip pat stimuliuojančios medžiagos arba alkoholis ir tabakas.

Nerekomenduojama vartoti šio vaisto su maistu ir gėrimais. Tabletes vartoti mažiausiai pusę valandos prieš valgį ar pusę valandos po jo.

Nėštumas, žindymo laikotarpis ir vaisingumas

Jeigu esate nėščia, žindote kūdikį, manote, kad galbūt esate nėščia, arba planuojate pastoti, tai prieš vartodama šį vaistą pasitarkite su gydytoju arba vaistininku.

Vairavimas ir mechanizmų valdymas

Influcid gebėjimo vairuoti ir valdyti mechanizmus neveikia.

Influcid sudėtyje yra laktozės (pieno cukraus) ir kviečių krakmolo

Jeigu gydytojas Jums yra sakęs, kad netoleruojate kai kurių angliavandenių, kreipkitės į jį prieš pradėdami vartoti šį vaistą.

Tinka sergantiems celiakija. Šio vaisto negalima vartoti kviečiams alergiškiems pacientams (ši liga skiriasi nuo celiakijos).

3. Kaip vartoti Influcid

Visada vartokite šį vaistą tiksliai, kaip aprašyta šiame lapelyje arba kaip nurodė gydytojas arba vaistininkas. Jeigu abejojate, kreipkitės į gydytoją arba vaistininką.

Suaugusiems, *ūminės ligos metu* vartoti po 1 tabletę kas valandą (iki 12 tablečių per dieną), kol pagerėja savijauta. *Tolimesniam gydymui* vartoti po 1 - 2 tabletes 3 kartus per dieną.

**Vartojimas vaikams ir paaugliams**

Jaunesniems nei 12 metų vaikams, *ūminės ligos metu* vartoti po 1 tabletę kas 2 valandas (iki 8 tablečių per dieną), kol pagerėja savijauta. *Tolimesniam gydymui* vartoti po 1 tabletę 3 kartus per dieną.

Paaugliams nuo 12 metų, *ūminės ligos metu* vartoti po 1 tabletę kas valandą (iki 12 tablečių per dieną), kol pagerėja savijauta. *Tolimesniam gydymui* vartoti po 1 - 2 tabletes 3 kartus per dieną.

Nerekomenduojama vartoti šio vaisto su maistu ir gėrimais. Tabletes vartoti mažiausiai pusę valandos prieš valgį ar pusę valandos po jo.

Rekomenduojama leisti tabletėms lėtai ištirpti burnoje. Mažiems vaikams tabletes galima ištirpinti nedideliame kiekyje vandens.

Ką daryti pavartojus per didelę Influcid dozę

Pavartojus per didelę dozę, jokio žalingo poveikio neturi būti.

Pamiršus pavartoti Influcid

Negalima vartoti dvigubos dozės norint kompensuoti praleistą tabletę.

Nustojus vartoti Influcid

Nustojus vartoti Influcid, jokio žalingo poveikio neturi būti.

Jeigu kiltų daugiau klausimų dėl šio vaisto vartojimo, kreipkitės į gydytoją arba vaistininką.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.

Labai retais atvejais gali atsirasti padidėjusio jautrumo reakcijos, pvz., odos bėrimas ir virškinimo trakto negalavimai. Tokiu atveju, kreipkitės į gydytoją.

Vartojant homeopatinį vaistą, iš pradžių būklė gali laikinai pablogėti (pirminis homeopatinis pablogėjimas).Tokiu atveju, nutraukite Influcid vartojimą ir pasitarkite su gydytoju.

Pranešimas apie šalutinį poveikį

Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui arba vaistininkui. Pranešimą apie šalutinį poveikį galite pateikti šiais būdais: tiesiogiai užpildant formą internetu Valstybinės vaistų kontrolės tarnybos prie Lietuvos Respublikos sveikatos apsaugos ministerijos Vaistinių preparatų informacinėje sistemoje https://vapris.vvkt.lt/vvkt-web/public/nrv arba užpildant Paciento pranešimo apie įtariamą nepageidaujamą reakciją (ĮNR) formą, kuri skelbiama https://www.vvkt.lt/index.php?4004286486, ir atsiunčiant elektroniniu paštu (adresu NepageidaujamaR@vvkt.lt) arba nemokamu telefonu 8 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Influcid

Šį vaistą laikykite vaikams nepastebimoje ir nepasiekiamoje vietoje.

Ant lizdinės plokštelės ir dėžutės po „Tinka iki“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Laikyti ne aukštesnėje kaip 25 °C temperatūroje.

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.

6. Pakuotės turinys ir kita informacija

Influcid sudėtis

* Vienoje tabletėje yra šių veikliųjų medžiagų: Aconitum D3 25 mg, Gelsemium D3 25 mg, Ipecacuanha D3 25 mg, Phosphorus D5 25 mg, Bryonia D2 25 mg, Eupatorium perfoliatum D1 25 mg.
* Pagalbinės medžiagos yra laktozės monohidratas, kviečių krakmolas, magnio stearatas.

Influcid išvaizda ir kiekis pakuotėje

Influcid tabletės yra baltos arba balkšvos, plokščios, su nusklembtomis briaunomis, kartais gali būti šiek tiek taškuotos.

PVC ir aliuminio folijos lizdinėje plokštelėje yra 20 tablečių. Vienoje kartoninėje dėžutėje su pakuotės lapeliu yra 40 arba 60 tablečių.

Gali būti tiekiamos ne visų dydžių pakuotės.

Registruotojas

Alpen Pharma GmbH

Steinenfeld 3

77736 Zell am Harmersbach

Vokietija

Tel. +49 7243 200 49 20

El. paštas info.germany@alpenpharma.com

**Gamintojas**

Deutsche Homöopathie-Union

DHU-Arzneimittel GmbH & Co. KG

Ottostr. 24

76227 Karlsruhe

Vokietija

ir

Dr. Gustav Klein GmbH & Co. KG

Steinenfeld 3

77736 Zell am Harmersbach

Vokietija

Šis pakuotės lapelis paskutinį kartą peržiūrėtas 2023-11-21.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje<http://www.vvkt.lt/>.